
] Efterskriften til „Skandinaviens Fugle meddelte jeg, at 
adskillige Oplysninger om vore sjeldnere Fugles Forekomst vare komne 
mig saa sent i Hænde, at jeg ikke havde været i Stand til at optage 
dem i Texten, og tilfoiede, at disse Oplysninger vilde blive publicerede 
i et Tillæg til Værket.” Det er dette Løfte, jeg herved opfylder, og 
idet jeg benytter Leiligheden til at takke de Mænd, der saa ufortrodent 
og beredvilligt have stillet deres Erfaringer og lagttagelser til min 
Raadighed, maa det være mig tilladt særligt at henvende denne min Tak til 
d'Hrr. Apotheker Baagoe i Neestved, Konservator Conradsen og 
Dyrlæge Grill, 

Aquila fulva, (L.) 


I Silkeborg-Skove har den tidligere været almindeligere 
end nu; i Aaret 1850 ynglede den der i Nærheden af 
Byen; de to Gamle bleve skudte, de to Unger toges af 
Reden, bleve opfødte, men senere dræbte og udstoppede 
(Apotheker L Baagge). I Bognæs-Skov ved Isefjord er 
den oftere skudt (Skovrider Kann), ligeledes i Vallg- 
Skovdistrikt, hvor Skovrider Rosenstand har skudt 4 
Individer. 


Aquila nævia, (Gm.) 

| "Ifølge Meddelelse fra Hr. Telegrafbestyrer Petersen 
er den skudt ved Ulfshale paa Møen af Peder Jørgen- 

sen Eiler d. 10de Juni 1870 og ved Aalebæk pr. Stege 

af Gaardmand Jens Jensen d. 1ste Juli 1873 (Konser- 

vator Conrad sen.) 


Haliaétus albicilla, (L.) 


I Silkeborg-Senderskov har den i over tredive Aar 
ynglet i et og samme Tre ved Slaunsø og yngler der 
endnu hvert Aar (Baagøe). I Boller-Skov ved Horsens 
har den derimod, ifølge Farmaceut H. Fabers Angivelse, 
opgivet sin tidligere Yngleplads, men har i flere Aar havt 
Rede i den paa den anden Side af Horsens-Fjord liggende 
Stensballe-Skov, hvor Ørneparret i sidste Sommer (1877) 
byggede sig en ny Rede i Toppen af et af de sværeste 

og hgieste Træer og ynglede. I Bognes-Skov ved Ise- 
; orden har den atter iaar ynglet. Ungerne bleve af Gods- 
"besidderen skjænkede til den zoologiske Have i Hamborg 
(Skovrider Kann). Dyrlæge Grill i Otterup ved Odense 
har meddelt mig, at Havørnen i mange Aar har ynglet 
paa Æbleøen og ved Einsiedelsborg paa Fyen. 


Pandion haliaétus, (L.) 


Ifølge Meddelelse fra Dr. Rob. Collett i Christiania yngler 
den aarligt paa Jorden blandt Lyng i Nærheden af Stavanger. 


Buteo vulgaris, Bechst. 

Dyrlæge Grill har underrettet mig om, at Musvaagen 
i de senere Aar bestandigt har opholdt sig Vinteren over 
ved Otterup pr. Odense; dog synes det, saavidt hans Er- 
faring rækker, kun at være Hunnerne, der overvintre. 


Pernis apivorus, (L.) Y 

Den 30te Juni 1867 skød Skovrider Wind et Exem- 
plar ved Friheden pr. Nestved. Skovrider Rosenstand 
skød den i Vallg-Skovdistrikt den 1ste August 1869. 


Falco gyrfalco, L. 


En gammel Hun, skudt ved Glæde i Lild-Sogn (Vester 
Han-Herred) den 21de Oktober 1876, opbevares i Dr. med. 
P. Heibergs Samling i Thisted. 


Falco peregrinus, Briss. 


I Aarene 1809 og 1810 ynglede den påa Christians- 
borg Slots Ruiner; denne Angivelse findes bekræftet i 
afdøde Fabers skriftlige Optegnelser ved en Meddelelse 
derom til ham fra Apotheker Steenberg i Helsingør 

(Prof. I. Reinhardt). Forstkandidat Münter fandt dens 
Rede paa Sommerspiret (Møen) d. 15de April 1870. En 
gammel Hun blev fanget i Hunstrup pr. Thisted den 5te 
Januar 1875; den var om Morgenen frosset fast til en Tue, 
hvor dens Flagren med Vingerne røbede den (P. Heiberg). 
I Apotheker Baagges Samling findes et Exemplar, skudt 
ved Grimstrup pr. Næstved i 1877. 


Tinnunculus alaudarius, (Briss.) 


Ifølge Meddelelse fra Dyrlæge Grill har Taarnfalken 
siden 1854 ynglet almindeligt i Skovene omkring Odense, 
navnlig i gamle Kragereder. Han fandt den endvidere 
ynglende i Vigerslev-, Krogsbølle- og Torup-Kirker samt 
i 1875 i Nørre Næraa-Kirke, fremdeles i 1876 i Einsiedels- 
borgs og Hofmansgaves Skove. Farmaceut H. Faber i 
Horsens fandt den ynglende i Hansted-Kirketaarn og i 
1875 og 1876 fandt han dens Rede i Væhr-Kirke, begge 
Gange med 6 Æg. | 


Tinnunculus vespertinus, (L.) 


Den 1ste September 1873 saaes en halv Mils Vei fra 
Stege fire unge Individer, af hvilke det ene bley dræbt 
(Telegrafbestyrer Petersen. — Konserv. Conradsen.) 


Astur palumbarius, (L.) 


Som et Exempel paa denne Fugls Dristighed og 
Myrdelyst har Farmaceut H. Faber meddelt mig, at han 
den 25de August 1877 var Vidne til, at en Hønse- 
høg ved høi lys Dag fløj ned i en Gaard i Horsens 
og gik ind i Dueslaget, hvor den i faa Oieblikke myrdede 
fem Duer; af disse forterede den paa Stedet den ene og 
en Del af den anden og fløj derefter bort med en tredie. 


Cireus aeruginosus, (L.) 


Dyrlege Grill fandt den ynglende ved Odense-Aa 
den 12te Mai 1865 og i Brunemose ved Margaard pr. 
Odense den 30te Mai 1869; han angiver den fremdeles 
som aarligt ynglende ved Dallunde-Sø i Fyen. 


Circus cyaneus, (L.) 
Ifolge Meddelelse fra Konditor Bjerrum har han fra 
Omegnen af Ribe erholdt to gamle og ét ungt Individ. 


Nyctea nivea, (Thunb.) 


Dyrlege Grill erhoidt en Sneugle fra Tarm i Jyl- 
land den 20de Marts 1858. I Marts 1871 blev et Individ 
let vingeskudt ved Ringkjebing og derfra sendt til den 
zoologiske Have i Berlin (Bjerrum). 1 Januar 1876 
modtog Apotheker Baagge et Exemplar, ligeledes fra 
Ringkjebing-Egnen. Ifølge Meddelelse fra Konservator 
Conradsen blev en smuk, kun lidet plettet, gammel Han 
skudt paa Saltholmen den 3die Oktober 1877. 


Surnia ulula, (L') 


Telegrafbestyrer Petersen angiver den som skudt i 
December 1875 af Godsforvalter Sedenius ved Kjærstrup 
paa Lolland (Konserv. Conradsen.) 


Glaucidium passerinum, (.L) 


Ifølge Baagøes Angivelse blev et Fxemplar fanget 
ved Silkeborg i 1873. I Oktober 1877 blev en Hun fanget 
ved Hirtshals-Fyrtaarn; den blev sendt til den herværende 
zoologiske Have, hvor den dog kun levede til Begyndelsen 
af November. Exemplaret opbevares udstoppet i Apotheker 
Benzons Samling. 


Nyctale funerea, (L.) 


Gartner Lehn sked den 13de Oktober 1864 et 
Exemplar ved Nordfeldt paa Møen. Telegrafbestyrer 
Petersen erholdt denne Art den Iste og den Ilte No- 
vember 1875 fra Sønderby paa Østerlandet (Møen), frem- 
deles i November 1876, ligeledes fra Møen, og den 6 
November 1877 et Individ, der Dagen forud var fanget i 
Speilsby-Skoven ved Nordfeldt. (Conradsen.) 


Strix flammea, (L.) 

I Silkeborg-Egnen er den, ifølge Baagøe, meget al- 
mindelig. Dyrlege Grill har meddelt mig, at den efter 
hans Erfaring oftest lægger fem Æg. Den 11te November 
1855 modtog Apotheker A. Benzon en Han fra Jyllands 
Vestkyst ved Ho-Bugt; i dens Mave fandtes en hel (ikke 
sønderreven) Spurv. 


Bubo maximus, (Sibb.) 


Konservator Conradsen er i Besiddelse af et Æg 
af denne Art, fundet den 30te April 1860 i Vester-Pals- 
gaards Plantage pr. Horsens. Ifølge Baagges Angivelse 
yngler den i Ry-Skove ved Silkeborg. Den 22de Oktober 
1859 blev et Exemplar skudt ved Frorup (Telegrafbestyrer 
Petersen 一 Konserv. Conradsen). I Østerild-Klit pr. 
Thisted blev en Hun skudt den 8de Oktober 1875 (Dr. 
P. Heiberg). 


Otus vulgaris, Flem. Redd 
Dyrlege Grill har meddelt mig, at af de syv Reder, 
som han siden 1866 har fundet af denne Fugl i Odense- 
Egnen, vare kun de to anbragte i Løvtræer. Den 6te 
Juni 1866 fandt han en Rede med fem kun lidet rugede 

Æg; sandsynligvis have disse, saavelsom det af Fischer 
d. 2den Juni i Almindingen fundne Æg af denne Ugle 
tilhort 2det Kuld. 


Cuculus canorus, L. 
Ifølge Grills Optegnelser ankom Gjøgen til Skovene 
ved Margaard pr. Odense: 


1865 d. Ste Mai. 1871 d. bte Mai 
1866 , 3die — 1872 , 6te — 
1867 , 3die — 1873 , 10de — 
1868 , 8de — 1874 , ‘de — 
1869 , 1ste —- 1375 , bte 一 
1870 , bte — 


Dr. P. Heiberg erholdt i 1874 tre Gjøgeæg fra én 
Rede af Motacilla flava i Skyum-Sogn pr. Thisted. 


Picus minor, L. 

I et Exemplar af Kjærbøllings Værk: ,Danmarks 
Fugle*, som har tilhørt nu afdøde Hofjegermester Teil- 
mann, har denne Forfatter, hvis faunistiske Angivelser dog 
maa benyttes med Varsomhed, blandt andre Optegnelser an- 
ført, at han den 23de November 1821 har skudt denne Fugl 
ved Ourebygaard, og at han ,oíte har seet“ den ved Fre- 
deriksberg i November Maaned. (Baagge). 


Iynx torquilla, L. 
Efter Grills lagttagelser ankom den til Otterup ved 
Odense: 
1867 d. 10de Mai 1872 d. 8de Mai 
1868 , 2den — 1873 , 6te — 
1869 , 24de April ^ 1874 , 3die — 
1871 , 19de Mai. 


3⁄4 


Upupa epops, L. 

Teilmann angiver i sine ovenfor omtalte Optegnelser? 
at han ofte har ,seet og skudt den ved Faaborg og Svend- 
borg samt ved Rødby paa Lolland, hvor han fandt dens 
Rede i, en Mødding paa Marken. For omtrent 35 Aar 
siden erholdt Konditor Bjerrum i Ribe et Exemplar, der 
var skudt ved Sønder-Farup. I 1870 ynglede den ifølge 
Meddelelse fra Baagøe, i et hult Træ i Rugaards Have 
paa Fyen. Telegrafbestyrer Petersen meddeler, at den 
i Sommeren 1876 ynglede ved Ulfshale paa Møen (Con- 
rads en), hvorfra han modtog en Unge. Baagøe fik d. 
19de April 1877 en gammel Han, der var funden død 
under en Tjørnebusk i Holløse By, Gunderslev Sogn pr. 
^ Næstved. 


Alcedo ispida, L. 

Ved Silkeborg træffes, ifølge Meddelelse fra Baagge, 
hver Vinter enkelte Par, og til Ribe ankommer den næsten 
hver Vinter (Bjerrum). Ved Susaaen i Næstveds Om- 
egn er den oftere skudt (Baagøe). Teilmann angiver 
i sine Optegnelser, at den „hvert Aar indfandt sig ved 
Endrupholm, Nørholm og Breininge, hvor den forblev hele 
Efteraaret.“ Gjennem Baagge har jeg erholdt Meddelelse 
om, at den er skudt af Sergeant Meng ved Fredericia 
den 2den December 1863, ved Assens den 12te November 
1863 af Sergeant Bruun og af Samme ved Fredericia d. 
8de Februar 1870. 


Merops apiaster, L. 


Fra Dr. Mortensen modtog det herværende zoolo- 
giske Museum en Hun, som var fanget levende paa Chri- 
stiansø den 20de Mai 1877. 

Coracias garrulla, L. 


Ifølge Baagøes Angivelse er en wana i 1832 
skudt ved Herlufmagle-Præstegaard af Pastor Appeldorn. 
Teilmann anfører i sine skriftlige Optegnelser til ,,Dan- 
marks Fugle^, at Ellekragen ,havde Rede i en lille Skov 
ved Fredensborg", og at der hver April og Oktober kom 
enkelte Individer til Endrupholm og Kjærgaard pr. Ribe. 
Baagge saae den 1873 i Silkeborg-Nordskov. Det 
følgende Aar fangedes en Han med sine to Unger i Sal- 
tenskov der i Egnen. Alle tre bleve saa tamme, at de 
gik frit om i Gaarden. Efter nogen Tids Forløb figi 
Hannen dog bort en Dag, da den hørte Hunnen kalde i 
den nærliggende Skov. Ungerne derimod opholdt sig 
længe efter paa Gaarden. 


Oriolus galbula, L 


I Teilmanns Optegnelser til ,Danmarks Fugle" 
angives, at den ,kom flere Gange sidst i Mai til Endrup- 
holm.“ Ved Ribe, hvor Guldpirolen synes at have taget 
et næsten fast Ophold, fandt Bjerrum den ynglende i 
Plantagen i Juni 1865. I Sommeren 1877 ynglede mindst. 
to Par i Haverne omkring Byen, og i den mellemliggende 
Tid har Bjerrum næsten hvert Aar seet Pirolen der. 
Nogle Drenge, som havde taget Ungerne af Reden, bleve 
forfulgte af de Gamle, der ligesom Viber sloge ned over 
Drengenes Hoveder. I 1870 indfandt Pirolen sig i en 
Skov ved Kjærstrup pr. Mariebo, hvorfra Godsforvalter | 
Sedenius erholdt et Exemplar. Siden den Tid har den 
aarligt ynglet der, i 1875 endog flere Par. Fra de to 
sidste Sommere (1876 og 77) haves dog ingen Oplysninger 
om dens Forekomst der. (Telegrafbestyrer Petersen.) 


Sturnus vulgaris, L. 
En fuldstændig Albino med ganske hvidt Næb og 

hvide Fgdder, skudt i Ribe, findes i Konditor Bjerrums 
Samling. Paa Veirøen yngler Stæren i stor Mængde i 
de høie Skrænter i de samme Huller, der tidligere be- 
nyttedes af Uria grylle. (Grill) [cfr. Uria grylle.] 


Pastor roseus, (L.) 


Det i ,Skandinaviens Fugle“ omtalte Individ fra 
Herlufmagle blev, ifølge Meddelelse fra Apotheker Baagøe, 
skudt i den derværende Mose af Pastor Appeldorn i 
Aaret 1832. 


Nucifraga Caryocatactes, (L.) 


Skovrider Wind skgd et Exemplar i Kalby-Ris ved 
Nestved den 2den Oktober 1868. I samme Aar og Maa- 
ned fandtes den i Mængde i Korsgr Skov. Fra 1870 til 
1873 har den aarligt vist sig i Rislev-Skov ved Næstved. 
(Ahlefeldt. — Baagge). | 


Corvus cornix, L. 


I Anledning af en Passus i „Skandinaviens Fugle“ 
(P. 163) om, at der aldrig findes flere Reder af denne 
Krageart i ét Træ, har Farmaceut H. Faber i Horsens 
meddelt mig, at han i Klokkedal Skov og i Nørhule har 
fundet flere Træer med tre å fire Reder i hvert, og til- 
fgiet, at der ganske sikkert for denne Angivelses Vedkom- 
mende ikke finder nogen Forvexling Sted med C. 
frugilegus. 


Corvus frugilegus, L. 

Paa Vaarsø i Horsens Fjord har en Koloni, bestaaende 
` af 150—200 Par, i mange Aar havt Ophold, men i inde- 
værende Aar (1877) er den fordreven derfra. En Del af 

den har derefter nedsat sig i Serritslevgaard-Skov. I 
Provstlund-Skov har en anden Koloni havt Reder i en 
Del Aar, men er i de sidste Aar bleven forjaget derfra; 
derimod bestaaer endnu Kolonien i Bygholm-Skov ved 
Veile. I sidste Sommer har en Koloni nedsat sig i Skoven 
ved Christiansminde. I det nordvestlige Sjeelland findes 
en Raagekoloni ved Egemark (H. Faber). I Otterup- 
Egnen vedbliver Kornkragen at udbrede sig og har i det 
sidste Aar bosat sig i flere af Skovene, hvor den ikke tid- 
ligere har ynglet (Grill). 


Pica caudata, Flem. 


I Horsens-Egnen er Skaden temmelig sjelden. Farma- 
ceat H. Faber har kun én Gang fundet den ynglende 
der, nemlig ved Snaptun, den 2den Juni 1877. Indgangs- 
hullet til dens Rede var ikke, som ellers, paa Siden, men 
foroven i Taget, og dette var ved Siderne tæt sammen- 
flettet med selve Reden. Ifølge Apotheker Baagges An- 
givelse forekommer Skaden slet ikke i Egnen omkring 
Silkeborg indtil 7 Miles Afstand mod Vest og tre Miles 
Afstand mod Øst. Ved Herning træffes den kun enkeltvis. 


Garrulus glandarius, (L.) 


Den 21de Mai 1876 fandt Farmaceut H. Faber dens 
Rede med otte. Æg i Jensgaard-Skov ved Horsens. 


Lanius collurio, (L.) 


Rob. Colletts Iagttagelse, at Tornskaden spidder 
Mus paa Torne, er bleven bekræftet af Farmaceut H. 
Faber, der har meddelt mig, at han har seet den spidde 
Markmus ved Siden af Skarnbasser og andre Insekter og 
derefter plukke Stykker ud af dem til Ungerne. 

Ifølge Grills Optegnelser ankom Tornskaden til Otte- 
rup ved Odense: 
1873 d. 18de Mai. 
1874 „ 16de — 
1875 , 17de — 
1876 , 18de — 


Turdus torquatus, L. 
En Beretning fra Konditor Bjerrum i Ribe om, at 
Gartner Pultz har fundet Ringdrosselen ynglende i Plan- 


tagen ved den nævnte By, meddeles her med alt For- 
behold. 


Hydrobata cinclus, (L.) 


I 1876 indfandt Vandstæren sig talrigere end sæd- 
vanligt i Jylland. I Silkeborg-Egnen, hvor den ikke var 
seet siden 1845, viste den sig paany (Baagge). I Thi- 
sted-Egnen træffes den jevnlig om Vinteren ved større og 
mindre Aal@b (Dr. P. Heiberg). Til Ribe kommer den 
nesten hver Vinter (Djerrum). Skovrider Rosenstand 
skod den ved Corselitze paa Falster d. 1ste Novbr. 1858. 


Motacilla Yarrellii, Gould. 


Proprieter Knudsen paa Katballegaard pr. Viborg 
skgd den 9de April 1876 en gammel Han i ren Sommer- 
dragt ved Ulvedals Plantage og saae den 7de Juni s. A. 
Mage til den ved Havredal (Viborg Amt). Prof Rein- 
hardt har meddelt nærmere Beretning om denne Tilvæxt 
til vor Fauna i Vidensk. Meddelelser fra d. naturhist. 
Foren. i Kjbhvn. f. 1876. — Ifølge Meddelelse fra Hr. 
Bjerrum i Ribe skal Apotheker Friis i Nykjobing paa 
Mors vere i Besiddelse af et Exemplar, som for nogle 
Aar siden, saavidt vides i Slutningen af Marts blev skudt 
af Gartner Pultz (sen. i dennes Have i Ribe. For Be- 
stemmelsens Rigtighed tor jeg dog ikke indestaae. 

Motacilla flava, L. (Var. borealis, Sundev.) 


Gjennem Apotheker Baagge har jeg faaet Meddelelse 
om, at et Exemplar af ,den graahovedede Vipstjert* er 
skudt den 14de Mai 1865 ved Randsfjord i Fredericia- 
Egnen af Sergeant Bruun. 


Anthus obscurus, (Lath.) 


I Marts Maaned er den oftere skudt ved Fredericia af 
Sergeant Bruun (Baagge.) 


Saxicola rubicola, (L.) 

I Konditor Bjerrums Samling i Ribe findes, ifəlge 
Eierens Meddelelse, Han og Hun af denne Art, begge 
skudte af Gartner Pultz i hans Have ved den nævnte By 
den 27de Marts 1870, 


Sylvia rufa, Lath. 
Sergeant Bruun angiver at have skudt den ved 
Fredericia den 23de April 1869. (Baagge.) 


Sylvia turdoides, Mey. 

Apotheker Baagge eier et Exemplar, skudt den 20de 
Juni 1877 i Rerene ved Susaaen i Nærheden af Nestved, 
hvor den efter hans Angivelse ikke er sjelden. 


Sylvia locustella, Penn. 
Den 28de April 1872 blev et Exemplar skudt paa 
Als af Hr. Kiebitz. (Baagge.) 


Luscinia tithys, (Scop.) 
Konditor Bjerrum angiver, at han den llte Mai 

1872 saae Hunnen af denne Art i sin Have ved Vandet, 
og at han nogle Dage senere traf Hannen sammesteds. 
De sankede begge til Rede og fløj over Vandet til en lige 
overfor liggende Have, hvor de byggede. Fra August 
Maaned saaes de ikke mere. 


Erithacus Suecicus, (L.) 

Hr. Bjerrum har i Egnen omkring Ribe skudt tre 
Individer med hvid Strubeplet, hver Gang i September 
Maaned og paa Kartoffelmarker. Han eier et Exemplar 
med rgd Strubeplet, skudt i Mai 1873 i en Have ved 
Varde. I Dr. P. Heibergs Samling i Thisted findes en 
Han med rød Strubeplet. Den blev funden nylig død ved 
Distriktslege-Boligen i Vestervig d. 18de Mai 1876. 


Parus ater, L. 


Sergeant Bruun skød to Exemplarer ved Fredericia 
d. 15de Februar 1867 (Baagøe). 


Regulus ignicapillus, Naum. 

Af denne her i Landet kun ganske undtagelsesvis 
trufne Art skød Sergeant Bruun en Han i Trelde-Skov 
ved Fredericia d. 23de April 1869. Individet, som Hr. 
Druun paa min Anmodning godhedsfuldt har sendt mig 
til Eftersyn, var i Følge med 5 andre af samme Art. De 
opholdt sig i Toppen af en hei Gran, fra hvilken de ide- 
ligt floi ud for atter strax at vende tilbage. 


Alauda arvensis, L. 

En ren isabellafarvet Varietet, skudt d. 16de Oktober 
1875 paa Marken ved Assumgaard pr. Holstebro, opbe- 
vares i Apotheker Baagøes Samling i Næstved. 


Alauda cristata, (L.) 


Ved Silkeborg er Toplærken meget almindelig. Hver 

Vinter sees den lobende om paa Veiene og paa Byens 
Gader, jevnligt i Selskab med Bogfinken og mindst lige 
saa talrig som denne. (Baa g ge). 


Otocoris alpestris, (L.) 


For 4 à 5 Aar siden skød Gartner Pultz 6 eller 7 
Exemplarer om Vinteren ved Vilslev-Prestegaard pr. Ribe. 
(Bjerrum). 

Sergeant Bruun skød den ved Fredericia d. 10de 
December 1862 og d. 27de Februar 1870. 


Emberiza miliaria, L. 


Et Exemplar med hvidt Hoved, hvidt Bryst og hvid 
Ryg, skudt i Vinteren 1876-77 ved Vstergaard pr. Aarhus, 
findes i Apotheker Baagøes Samling. , Farmaceut H. 
Faber fandt d. 4de September en Rede med Æg af Korn- 
verlingen paa en Mark ved Horsens, uagtet denne Fugl 
ellers i Regelen yngler i Mai. 


Coccothraustes vulgaris, Steph. 


Den 22de Januar 1877 blev en Han skudt ved Otte- 
rup pr. Odense, uagtet Vinteren ved Juletid havde veret 
streng og givet rigeligt Snefald. (Grill). 


Passer domesticus, (L ) 


I Horsens-Egnen har Farmaceut Faber meget ofte 
fundet Graaspurvens Rede høit oppe mellem Grenene paa 
Træer ved Landeveie, i Haver og i Lunde. Reden var 
da kuglerund med et Indgangshul påa Siden og temmelig 
stor, men løst sammensat af Halm, Klude, Uld, Papir o. 
L. Forf. fandt i Sommeren 1877 em ganske lignende 
Graaspurve-Rede i et Grantræ i en af Haverne i Vedbæk. 


| ۱ 
Pinicola enucleator, (L) 

Det i „Skandinaviens Fugle“ (S. 377—78) om- 
talte Exemplar fra Omegnen af Aalborg blev, ifølge senere 
modtagen Oplysning, fanget i en Done ved Bælum-Nør- 
gaard (Herredsfoged Wóldike) og opbevares. udstoppet 
i Aalborg Skoles Samling. 


Loxia pityopsittacus, Bechst. 
Sergeant Bruun angiver at have skudt den ved 
Trelde pr. Fredericia i November 1861. (Baagøe). 


Turtur auritus, Ray. 


Hr. Bjerrum meddeler, at han er i Desiddelse af 
et Exemplar fra Omegnen af Ribe, hvorfra han endvidere 
har havt to andre Individer. 


Syrrhaptes paradoxus, (Pall.) 


Foruden de 1 „Skandinaviens Fugle" Sed 
Tilfælde af Steppehønens Forekomst her i Landet i 1863, 
fortjener det at anføres, at Hr. Bjerrum d. 21de De- 
cember s. A., da der laa høi Sne paa Jorden, modtog et 
Individ, der var skudt 1 MilN. for Ribe ved Gredsted-Bro. 


Tetrao tetrix, L. 

Konservator Conradsen har erholdt en meget gam- 
mel Han, som d. 24de Oktober 1877 blev skudt af Greve 
Holstein-Holsteinborg (jun. ved Nedergaard pr. 
Bræstrup i Horsens-Egnen.  Exemplaret udmærkede sig 
ved, at de nedre Haledektjer, istedetfor at vere renhvide, 
havde sorte, draabeformige Pletter omtrent af en Ærts 
Storrelse. 

Strepsilas interpres, (L.) 
Strandskytterne ved Odense kalde den ,Verdens- 
Pytte“. (Grill) 


Grus cinerea, Bechst. 


I Slutningen af April 1876 opholdt en lile Flok 
Traner sig paa Engene ved Broksp pr. Næstved, hvor de 
ligeledes indfandt sig det følgende Aar paa samme Tid, 
uden at det dog lykkedes at fælde nogen af dem (Baagøe). 

Skovrider Rosenstand skød et Individ ved Corse- 
litze paa Falster d. llte Juli 1858 og angiver, at der 
regelmæssigt hvert Aar i Begyndelsen af April trækker 
meget store Flokke af Traner over Egnen ved Valle. ` 


Ciconia nigra, (L.) 


Den sees ofte langs Strandbredden, som omgiver Bog- 
næs-Skove ved Isefjorden; dog yngler den, saavidt Med- 
deleren (Skovrider Kann) bekiendt, ikke i disse Skove. 
Ifølge Baagøes Iagttagelser fra Silkeborg-Egnen er Re- 
den aldrig anbragt høit oppe i Træerne, hyppigt endog 
meget lavt og næsten altid let tilgængelig; den findes, 
efter hans Angivelse, altid i Hjørnet af en Gren, der gaar 
vandret ud fra Stammen. 


Ardea, cinerea, L. 


Dens, Yngleplads paa Vorsø i Horsens-Fjord er, ifølge 
Meddelelse fra Farmaceut H. Faber, forlengst opgivet. 
Efter Heirernes Fordrivelse derfra nedsatte en Koloni sig 
paa Ven i den nærliggende Tyrrestrup-Skov. For Tiden 
bestaar denne Koloni af omtrent 30 Par, hvis Reder ere 
anbragte paa overordenligt hgie og megtige Treer. 


Ardea nycticorax, L. 
Uagtet Beretninger om, at denne eller hin sjeldne 

Fugl er iagttaget, uden at vere dræbt eller fanget, altid 
bgr modtages med Forsigtighed, og navnlig hvor man ikke 
har nogen Borgen for lagttagerens specielle Kyndighed, 
troer jeg dog ikke at burde udelade en Meddelelse fra 
Hr. Bjerrum, ifølge hvilken Gartner F. Pultz i Ribe 
d. 12te August 1874 i sin Have ved Nipsaaen der i Byen 
saae en Natheire i kun 5 à 6 Skridts Afstand, efterat han 
i nogen Tid havde hørt dens stærke, ravneagtige Skrig. 
Han kjendte ikke Fuglen, med ved at see et udstoppet 
Exemplar i Hr. Bjerrums Samling, erklærede han det 
for utvivlsomt, at det var denne Art, han havde seet. Da 
Natheiren ikke let kan forvexles med nogen anden Heire, 
og da de tidligere bekjendte Tiltælde af dens Forekomst 
her i Landet ligeledes skrive sig fra Hertugdømmernes 
Vestkyst, ét endog fra selve Ribe, har jeg fundet saa me- 
get større Grund til at meddele ovenstaaende Beretning. 


Ardea minuta, L. 


Et i Marts 1871 i Ringkjebing-Egnen vingeskudt Indi- 
vid blev, ifølge Meddelelse fra Hr. Bjerrum, sendt til 
den zoologiske Have i Berlin. 


Ardea stellaris, L. 


Skovrider Rosenstand (paa Vallø) skød i 1851 
et Exemplar ved Fredensborg (Baagge). Grills For- 
modning om, at Rgrdrummen vilde forsvinde fra Egnen 
ved Einsiedelsborg, (,Skandinaviens Fugle* S. 485) 
har vist sig at vere rigtig, idet den allerede i Sommeren 
1876 udeblev derfra. Baagge er i Besiddelse af det 
Exemplar, der blev skudt d. 23de September 1874 af 
Bøssemager Fléron ved Brabrandt-Sø i Nærheden af 
Aarhus. I Dr. P. Heibergs Samling findes et Exemplar, 
der er skudt d. 1ste September 1876 i Gyrup-Sg (ogsaa 
kaldet Nørhaa-Sø) pr. Thisted. Skovrider Kann har 

oftere hørt og seet den i Selsø-Sø ved Isefjorden og eier 
et udstoppet ungt Individ derfra. For nogle Aar siden 
ynglede den, ifølge hans Angivelse, i den nævnte Sø. 

Som et Vidnesbyrd om, at denne Fugl tidligere fore- 
kom almindeligere hos os, kan anføres, at det endnu i 
Mands Minde hed i Fyen: ,Saa mange Brøl af Rørdrum- 
men, saa mange: Fold af Bygget“. (Baagøe.) 


Platalea leucerodia, L. 

Af Gaardmand P.Schak i Raahede (Hvidding Sogn) ved 
Ribe blev for 12—14 Aar siden et Exemplar skudt og solgt 
til den i nævnte By værende Latinskole, hvor Hovedet, 
Vingerne og Benene endnu skulle findes. (Bjerrum). 


Tringa canutus, L. 

Denne Strandløber skydes ikke sjeldent i Juli Maa- 
ned i Sommerdragt ved Odense, hvor den noget senere 
paa Aaret forekommer i stor Mængde i Vinterdragt og 
af Strandskytterne kaldes ,,Trineknægt" (Trædeknægt). 
(Grill). 


Tringa Temminckii, Leisl. 


Ved Randsfjord pr. Fredericia er den oftere skudt i 
Mai Maaned af Sergeant Meng. (Baagøe). 


Limicola pygmea, (L.) 


D. 22de Mai 1870 bleve to Exemplarer skudte ud for 
Kongelunden paa Amager (Wegener-Schmidt. — 
Conradsen). 


Totanus fuscus, (L.) 


Prof. Reinhardt har meddelt mig, at hör ved at 
ejennemsee afdgde Fabers Manuskripter fra hans Ophold 

i Jylland, har truffet paa den mærkelige Fassus, at Faber 
ved et Besøg hos Apotheker Steenberg i Helsingør den 
6te September 1844 af denne modtog Underretning om. 
at han havde ,faaet^ Totanus fuscus „ynglende“ 
ved Esrom-Sø. Hvor utroligt dette end lyder, har jeg 
dog ment at burde anføre denne Optegnelse, da Steen- 
berg var en dygtig Fuglekjender. og saaledes ikke let 
kan antages at have forvexlet ialtfald selve Fuglen med 
nogen anden Totanus-Art. — Faber har selv skudt 
Fuglen i Degyndelsen af August 1825, ikke langt fra 
Odense, og seet flere Exemplarer, som vare skudte i 
samme Egn. — Fra Kalleboderne og Amager har Prof. 
Reinhardt modtaget flere Exemplarer. 


Totanus calidris, (L.) 
Paa Endelave kaldes den ,Blire*. (Grill). 


Totanus glottis, (Bechst.) 


Hvidkliren er i de senere Aar bleven temmelig al- 
mindelig paa Trækket i Odense-Egnen, hvor den af Strand- 
skytterne kaldes „Damsneppe“. (Grill). 


Limosa Lapponica, (L.) 


Ifolge Meddelelse fra Grill er den almindelig i Odense- 
Egnen, hvor den sidst i Juli træffes i Sommerdragt. 


Gallinago media, Leach. 


Skovrider Wind skød en næsten hvid Varietet i Ris- 
lev-Mose ved Herlufsholm d. 1ste November 1865 (Baag ge). 


Rallus aquaticus, L. ' 
Til dei ,Skandinaviens Fugle* anforte Tilfzelde 

af Vandrixens Forekomst her i Landet om Vinteren kan 
tilføies, at Kaptain Rantzau skød et Exemplar ved Frede- 
ricia den 25de Januar 1874, at den, ifølge Meddelelse 
fra Baagøe, blev skudt ved Ringkjøbing d. 4de Novbr. 
1875 og v. Rask pr. Horsens d. 14 Novbr. 1877 af Pro- 
prietær Christiansen, og at Bjerrum i Marts 1877 er- 
holdt et levende gammelt Individ, der var fanget paa Tor- 
` vet i Ribe. 


Gallinula chloropus, (L.) 

Dyrlege Grills Antagelse, at denne Art forekom 
meget sjeldent i Odenseegnen, har, efter senere Medde- 
lelse fra ham selv, ikke bekræftet sig. Foruden det tid- 
ligere af ham angivne Ynglested (Hjæres Mose) har han 
i 1876 fundet den ynglende i Skovmosen ved Margaard 
og 1 Rorslev Mose ved Einsiedelsborg. 


Phalaropus fulicarius, (L ) 

Paa Taarnby-Overdrev paa Amager blev en Thors- 
hane skudt d. 20de September 1868 (Wegener-Schmidt. 
— Conradsen). Et gammelt Individ i Vinterdragt, skudt 
d. 3die December 1854 i Kallebodstrand lige udenfor 
Stakaterne, kom i Konserv. Conradsens Besiddelse. 


Procellaria pelagica, L, 


Hr. Bjerrum erholdt den i Sommeren 1877 fra 
Omegnen af Ribe. 


Procellaria Leachii, Temm. 


Det i ,Skandinaviens Fugle* omtalte Exemplar 
fra Ribe opbevares i Hr. Bjerrums Samling. Ifølge 
senere modtagen Oplysning er det nævnte Individ ikke 
fanget i Marts 1876 saaledes som det angives (1. c. Pag. 
575), men i November 1875. (Bjerrum.) 

Sterna caspia, Pall. og St. cantiaca, Gm. 

Den førstnævnte Terne kaldes paa Veirgen: ,Stor 
Rekke", den sidste: „Lille Rekke* (Grill). 

Gjennem Baagge har jeg erholdt Meddelelse om, at 
Sergeant Meng har skudt en St. caspia ved Fredericia 
i November 1876, 


Larus minutus, Pall. 


I Konditor Bjerrums Samling findes et Exemplar, 
skudt i 1875 ved Mandø-Hølade. Ifølge Meddelelse fra 
Baagge skal en Dvergmaage i Januar 1877 vere skudt 
ved Fredericia af Sergeant Meng. 


Larus tridactylus, L. 


Ifølge Meddelelse fra Grill blev en toaarig Fugl 
skudt d. 1ste November 1876 ved Bederslev pr. Odense 
af Skovfoged Petersen.  Exemplaret findes i Grills 
Samling. 


Stercorarius pomarinus, (Temm.) 


Et gammelt, udfarvet Individ blev fundet dgdt paa 
en Mark, Øst for Viborg d. 2den Oktober 1877 (Conradsen.) 


Stercorarius parasiticus, (L.) 

En sort Varietet blev skudt d. 21de Mai 1877 af Hr. 
Wegener-Schmidt ved Avedgre-Holmene i Kallebod- 
strand. Den var i Folge med et Par andre Individer af 
samme Art, af hvilke det ene blev skudt. (Conradsen). 


Stercorarius cepphus, (Brünn.) 


Konservator Conradsen har modtaget to Exem- 
plarer, som d. 14de September 1874 bleve skudte af Pro- 

prieter Vosbein paa en Mark ved Nylykkegaard pr. 
Næstved. 


Cygnus Bewickii, Yarr. 


Bjerrum erholdt i December 1872 et Exemplar fra 
Ringkjebing. Det folgende Aar blev i Februar et Individ 
skudt ved Ribe ud af en Flok paa 16 Stkr. 


Anser segetum, (Gm.) 

Sædgaasen træffes hvert Efteraar og Vinter i store 
Skarer paa Markerne ved Einsiedelsborg, hvorfra den dog 
drager bort, naar der indtræder stærk Frost. (Grill). 


Fuligula ferina, (L.) | 

Ifølge Grill kaldes denne And af Strandskytterne i 
"Odense-Egnen ,Lysand*, med hvilket Navn Anas Pene- 
lope andetsteds betegnes. 


Oidemia nigra, (L.) 


Af Sortanden, der ifelge Faber kun ynglede ét Sted paa Island 
(ved Myvatn) har Grill to Gange faaet Æggene fra Ørehak i 
Øens sydlige Del. 


Oidemia fusca, (L.) 


Ved Odense kalde Strandskytterne den „Torskand“ 
(Grill). 


Somateria spectabilis, (L.) 


En gammel Han blev fanget i et Fiskegarn i Iše- 
fjorden d. 22de November 1869. (Conradsen). 

Mergus albellus, L. 

Den skydes nu og da, dog ikke hvert Aar, i Odense- 
Fjord, iser i April-Maaned. Grill erholdt deríra en 
meget smuk gammel Han d. 19de Januar 1877. Ifølge 
Meddelelse fra Konserv. Conradsen blev et Individ an- 
skudt d. 2den Oktober 1870 ud for Avedgre-Holmene i 
Kallebodstrand af Hr. Wegener-Schmidt. Skovrider 
Rosenstand skod et Exemplar i Kjoge-Bugt d. 20de 
Januar 1865. (Baagge). 


Sula bassana, (L.) 


For omtrent en Snes Aar siden erholdt Adjunkt Juel 
et Exemplar fra Rødslet, V.f. Nørre-Sundby. Fuglen blev 
fanget paa Marken af en Hyrdedreng. Lagen Fr. Horne- 
mann havde en Unge fra Tornby N. V. f. Hjørring. — 
Hr. Bjerrum har havt 7 à 8 Exemplarer til Udstopning, 
som alle uden Undtagelse vare fangede i Ribe-Egnen i 
1,—1 Mils Afstand fra Havet. 


Graculus carbo, (L.) 


Kolonien i Lundsgaard-Skov ved Kjerteminde er nu 
udryddet; i alt Fald indfandt ingen af Kormoranerne sig 
ved Redepladserne i det sidste Aar (Grill). Den tidli- 
gere saa særdeles talrige Koloni paa Vorsø i. Horsens- 
Fjord er, ifolge Meddelelse fra Farmaceut H. Faber, for- 
lengst fordrevet derfra og findes nu slet ikke mere i Hor- 
sens-Egnen. 


Podiceps nigricollis, Sundev. 


Af denne Art, om hvis Forekomst i det egenlige Dan- 
mark der hidtil ikke har foreligget nogen sikker Beret- 
ning, eier Dr. P. Heiberg en Han, der er skudt i Hjarde- 
maal-Klit pr. Thisted d. 1ste August 1876. 

Podiceps grisegena, Bodd. 


Ifølge Baagge er denne Art hyppig i Nestved-Egnen, 
men meget sjelden i det mellemste Jylland, hvor 


Podiceps minor, Gm. er den almindeligst forekommende 
Lappedykker. Af denne sidste Art erholdt Konserv. C o n- 
radsen en gammel Han i Vinterdragt, skudt i Kallebod- 
strand ved Stakaterne d. 21de Januar 1855, 


Colymbus septentrionalis, L. 


Grill traf et Par i Sommerdragt ved Samsg d. 
2den Juni 1876; dog lykkedes det ham ikke at komme 
dem paa Skud. 


Uria grylle. (L.) 


Paa Veirgen, hvor denne Teiste tidligere meld. tem- 
melig talrigt i de høie Skrænter, findes den nu kun i me- 
get ringe Antal. Dyrlæge Grill har saaledes i de senere 
Aar kun truffet to å tre Par der paa Øen. Samsingerne 
paastaae, at det er Stærene, der have fordrevet Teisterne, 
men sandsynligere er det, at deres Formindskelse hidrører ` 
fra den hensynsløse Forfølgelse, for hvilken de i en lang 
Aarrække have været udsatte, idet man har plyndret Re- 
derne og spist Æggene. 


Fratercula arctica, (L) 


Et Individ blev fanget i Pe re ud for Frederiks- 
verk d. 20de November 1867. (Conradsen.) 

